སྲོལ་རྒྱུན་རྩྭ་སའི་ཕྱུགས་ལས་དེ་དེང་རབས་ཕྱུགས་ལས་སུ་བསྒྱུར་བར་སྐུལ་སྤེལ་བྱེད་པ་ནས་མགོ་བརྩམས་ཏེ།ཐེམ་ཆེན་རྫོང་གིས་རྫོང་ཡོངས་ཀྱི་སྐྱེ་ཁམས་ཕྱུགས་ལས་མཉམ་ལས་ཁང་རེ་དྲུག་གི་གྲས་ནས་སྐྱེ་ཁམས་ཕྱུགས་ལས་མཉམ་ལས་ཁང་བཅུ་བཞི་བདམས་ཏེ་ས་ཁོངས་ལས་བརྒལ་བའི་མཉམ་འབྲེལ་བྱས་ནས།གཡུ་འབྲུག་སྐྱེ་ཁམས་ཕྱུགས་ལས་མཉམ་ལས་མཉམ་འབྲེལ་ཁང་སྒྲིག་འཛུགས་བྱས།སེང་གེ་ཞང་གཡང་ལུང་སྐྱེ་ཁམས་ཕྱུགས་ལས་མཉམ་ལས་ཁང་སོགས་མཉམ་ལས་ཁང་བཞི་ཡིས་མཉམ་འབྲེལ་སྒོས་སེང་གེ་ཚོ་བཞིའི་སྐྱེ་ཁམས་ཕྱུགས་ལས་མཉམ་ལས་ཁང་གི་མཉམ་འབྲེལ་ཁང་སྒྲིག་འཛུགས་བྱས།མ་རྐང་མཉམ་ལས་ཀྱི་དཔེ་དབྱིབས་ཁྱབ་སྤེལ་བཏང་སྟེ།ཚོད་ལྟའི་མཉམ་ལས་ཁང་བཅུ་བཞི་ཡི་མ་རྐང་དུ་ཞུགས་པའི་རྩྭ་སའི་རྒྱ་ཁྱོན་དང་ཕྱུགས་ཀྱི་ཁ་གྲངས་ལ་ཡང་བསྐྱར་ཞིབ་བསྡུར་དང་ཚགས་བཙུགས་བྱང་སྒྲིག་དང་།མ་རྐང་བསྒྱུར་བཀོད་ལེགས་འགྲུབ་བྱས་པའི་མཉམ་ལས་ཁང་བདུན་དང་།མཉམ་ལས་ཁང་དུ་ཞུགས་པའི་དུད་ཁྱིམ་ཉིས་བརྒྱ་དང་གོ་ལྔ།མ་རྐང་དུ་ཞུགས་པའི་རྩྭ་ས་སྤྱི་ཆིང་ཁྲི་གཉིས་དང་སྟོང་དགུ་དང་།ཕྱུགས་ཟོག་ཁྲི་གསུམ་དང་སྟོང་དྲུག་བཅས་ཡོད་པ་རེད།